CELEX: 31983D0357
Language: el
Date: 1983-07-07 00:00:00
Title: 83/357/ΕΟΚ: Απόφαση της Επιτροπής της 7ης Ιουλίου 1983 σχετικά με την ημερομηνία εκφόρτωσης στο κοινοτικό έδαφος νωπού βοδινού και πρόβειου κρέατος, καθώς και κρέατος κατοικιδίων μονόπλων που προέρχονται από τις εγκαταστάσεις της Δημοκρατίας της Αργεντινής, οι οποίες περιλαμβάνονται, μέχρι τις 30 Ιουνίου 1983, στον πίνακα των εγκαταστάσεων από τις οποίες επιτρέπεται η εισαγωγή νωπών κρεάτων στην Κοινότητα

Avis juridique important

|

31983D0357

83/357/ΕΟΚ: Απόφαση της Επιτροπής της 7ης Ιουλίου 1983 σχετικά με την ημερομηνία εκφόρτωσης στο κοινοτικό έδαφος νωπού βοδινού και πρόβειου κρέατος, καθώς και κρέατος κατοικιδίων μονόπλων που προέρχονται από τις εγκαταστάσεις της Δημοκρατίας της Αργεντινής, οι οποίες περιλαμβάνονται, μέχρι τις 30 Ιουνίου 1983, στον πίνακα των εγκαταστάσεων από τις οποίες επιτρέπεται η εισαγωγή νωπών κρεάτων στην Κοινότητα  

Επίσημη Εφημερίδα αριθ. L 199 της 22/07/1983 σ. 0032 - 0032

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 7ης Ιουλίου 1983  σχετικά με την ημερομηνία εκφόρτωσης στο κοινοτικό έδαφος νωπού βοδινού και πρόβειου κρέατος, καθώς και κρέατος κατοικιδίων μονόπλων που προέρχονται από τις εγκαταστάσεις της Δημοκρατίας της Αργεντινής, οι οποίες περιλαμβάνονται, μέχρι τις 30 Ιουνίου 1983, στον πίνακα των εγκαταστάσεων από τις οποίες επιτρέπεται η εισαγωγή νωπών κρεάτων στην Κοινότητα  (83/357/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί υγειονομικών προβλημάτων και υγειονομικών μέτρων κατά την εισαγωγή ζώων του βοείου και του χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 4 παράγραφος 1, το άρθρο 16 και το άρθρο 18 παράγραφος 1 σημείο α) και β),  Εκτιμώντας:  ότι μια επιθεώρηση ρουτίνας, που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ οδήγησε στην τροποποίηση του πίνακα των εγκαταστάσεων από τις οποίες επιτρέπεται η εισαγωγή νωπών κρεάτων στην Κοινότητα, που καταρτίστηκε από την απόφαση 82/737/ΕΟΚ του Συμβουλίου (3)·  ότι η απόφαση 83/12/ΕΟΚ της Επιτροπής (4), που έχει ληφθεί βάσει αυτής της τελευταίας επιθεώρησης, περιόρισε για λόγους υγιεινής, την άδεια ορισμένων εγκαταστάσεων μέχρι τις 30 Ιουνίου 1983·  ότι η ημερομηνία 30 Ιουνίου 1983 είναι το τελευταίο όριο παραγωγής νωπών κρεάτων που προορίζονται να εξαχθούν στην Κοινότητα·  ότι είναι απαραίτητο, για τους ίδιους λόγους υγιεινής και δημόσιας υγείας, να ελεγθεί αν τηρήθηκε σωστά η υποχρέωση αυτή·  ότι ο καλύτερος δυνατός τρόπος ελέγχου είναι να οριστεί μια ημερομηνία εκφόρτωσης των νωπών κρεάτων, που προέρχονται από αυτές τις εγκαταστάσεις, στο κοινοτικό έδαφος και να προβλεφθεί ειδική ένδειξη στο πιστοποιητικό καταλληλότητας·  ότι είναι δυνατόν να προβλεφθεί ένα λογικό χρονικό διάστημα μεταξύ του χρόνου της αποστολής και του χρόνου της εκφόρτωσης των νωπών κρεάτων στο κοινοτικό έδαφος· ότι το διάστημα αυτό μπορεί να είναι για την Αργεντινή έξι εβδομάδες·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Μπορούν να εκφορτωθούν στο κοινοτικό έδαφος μέχρι τις 15 Αυγούστου 1983 τα νωπά κρέατα που προέρχονται από τις εγκαταστάσεις που περιλαμβάνονται μέχρι τις 30 Ιουνίου 1983 στον πίνακα των εκγαταστάσεων της Δημοκρατίας της Αργεντινής, από τις οποίες επιτρέπεται η εισαγωγή νωπών κρεάτων στην Κοινότητα, πίνακας ο οποίος καταρτίστηκε με την απόφαση 83/12/ΕΟΚ.  2. Το πιστοποιητικό καταλληλότητας που συνοδεύει τα νωπά κρέατα, τα οποία θα προέρχονται από τις εν λόγω εγκαταστάσεις από την 1η Ιουλίου 1983, πρέπει να φέρουν την ένδειξη «νωπά κρέατα που παράγονται πριν από την 1η Ιουλίου 1983».  Άρθρο 2  Η παρούσα αποφαση απευθύνεται στα Κράτη μέλη.  Έγινε στις Βρυξέλλες, στις 7 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  (3) ΕΕ αριθ. L 311 της 8. 11. 1982, σ. 21.  (4) ΕΕ αριθ. L 17 της 21. 1. 1983, σ. 43.